Reykjavíkurborg hefur beðið foreldra og forráðamenn barna að sækja börn sína strax að skóladegi loknum á morgun , þriðjudag , svo að allir , börn , foreldrar og starfsfólk skóla og leikskóla , geti verið komnir til síns heima áður en ofsaveður skellur á , um 15:00 , eins og spár Veðsturstofu Íslands gera ráð fyrir . Þá verður allt frístunda - og félagsmiðstöðvastarf fellt niður , auk þess sem sundlaugar , útibú Borgarbókasafnsins og söfn á vegum borgarinnar verða lokuð eftir klukkan 14:00 . „ Lokanir skóla og stofnana eru tilkomnar vegna öryggisráðstafana en enginn ætti að vera á ferli í veðri eins og spáð er . Fólk er beðið um að fylgjast vel með veðri í fjölmiðlum og fylgja tilmælum yfirvalda , “ segir í tilkynningu á vef Reykjavíkurborgar . „ Enginn ætti að vera á ferli eftir klukkan 15 á morgun nema brýn nauðsyn beri til . “ Auglýsing Tilkynning Reykjavíkurborg , eins og hún birtist á vef borgarinnar , fer hér að neðan : Gefin hefur verið út appelsínugul viðvörun vegna óveðursins sem spáð er . Foreldrar og forráðamenn barna eru beðnir um að sækja börn sín strax að skóladegi loknum til að tryggt sé að allir , börn , foreldar og starfsfólk geti náð heim til sín áður en veðrið skellur á . Foreldrar leikskólabarna sæki börn sín fyrir kl. 15 . „ Lokanir skóla og stofnana eru tilkomnar vegna öryggisráðstafana en enginn ætti að vera á ferli í veðri eins og spáð er . Fólk er beðið um að fylgjast vel með veðri í fjölmiðlum og fylgja tilmælum yfirvalda . Appelsínugul viðvörun þýðir að það séu miðlungs eða miklar líkur á veðri sem geti valdið miklum samfélagslegum áhrifum , tjóni eða slysum og hugsanlega ógnað lífi og limum ef aðgát er ekki höfð . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .